Venu (praneta)

Venu (símbolu: 16px|♀) es el segunderu praneta del Sistema Solal en ordin de distáncia dendi el Sol, i el terceru en tamañu, de menol a mayol. Alcibi el su nombri en onol a Venu, la diosa romana el amol. Es un praneta de tipu rocosu i terrestri, llamau con frecuéncia el praneta germanu la Tierra, ya que dambus los dos son semilaris en quantu a tamañu, masa i composicion, peru totalmenti deferentis en cuestiones télmicas i atmosféricas, ya que la su presion amosférica es 94 vezis superiol a la terrestri; es pol tantu la mayol presión atmosférica de tolos pranetas rocosus. A pesal de non estal mas cerca del sol que Mercuriu, Venu posei la atmósfera mas calienti, pues esta entalla muchu calol del sol. La órbita de Venu es una elipsi con una excentriciá de menos del 1%, holmandu la órbita mas circulal de tolos pranetas; apenas supera la de Neptunu. Este praneta amás posei el dia mas largu del sistema solal: 243 dias terrestris, i la su movicion es retrógrada, polo qu'el sol sali pol el oesti i s'arrejundi pol el esti.

Categoría:Astronomia